Ѽпреизя́щный и преди́вный чудотво́рче рѡссі́йскія землѝ, пребл҃же́нне и присносла́вне кня́же даніи́ле, ско́рый помо́щниче и те́плый въ бѣда́хъ засту́пниче, сп҃са́яй на́съ, наслѣ́діе твоѐ, ѿ вся́кихъ бѣ́дъ мл҃твами твои́ми!̀ всѝ лю́діе твоѝ про́симъ и мо́лимся, и наде́жду на тя̀ иму́ще, почита́емъ и прославля́емъ тя̀, и твоѐ вели́кое ѡ на́съ ко гдс̑у предста́тельство велича́емъ:та́же исповѣ́дуемъ тебѐ бы́ти изъ̑ѻби́льнаго чуде́съ исто́чника, ско́раго правосла̂внымъ засту́пника, а́лчущымъ пита́теля, убѡ́гимъ бл҃годѣ́теля, вдѡ́въ и сиро́тъ предста́теля и засту́пника, ни́щихъ неѡскудѣва́емаго богати́теля, боля́щихъ врача̀ непосты́днаго, скорбя́щихъ утѣ́шителя и всѣ̂мъ съ вѣ́рою тя̀ призыва́ющымъ крѣ́пкаго помо́щника